Bestyrelsesmøde grundejerforeningen Udsigten

d. 7. september 2022

Deltagere: Helge, Linda og Torben

Linda og Torben er som suppleanter indkaldt til bestyrelsen efter at 3 medlemmer har forladt bestyrelsen af forskellige årsager. Den ”nye” bestyrelse har konstitueret sig som følger:

Formand: Helge

Kasserer: Linda

Sekretær: Torben

Helge har adgang til net banken hos Nykredit, men tager action på at Linda og Torben også får adgang.

Helge sender plan ud til Linda og Torben vedr. fremad rettede møder som der allerede er aftalt datoer for.

Linda snakker med Gitte vedr. overtagelse af bilags mappe og andet relevant info fra den tidligere kasserer Jens. Linda køber 9 flasker god vin til Gitte (pris klasse ca. 80-100 kr. pr. flaske). Derudover køber Linda 4 flasker god vin til Claus. Vin gaverne er som tak for godt bestyrelses arbejde.

Torben kontakter Hydro Clean om deres priser og tilbud på alge behandling stadig er gældende. Herefter tager alle 3 bestyrelses medlemmer en snak om hvordan vi sender tilbuddet ud til husstandene og hvilke datoer vi skal foreslå.

Torben kontakter Lene omkring adgang til foreningen hjemmeside. Alle bestyrelses referater lægges op på hjemmesiden.

Helge oplyste at foreningen har en sund økonomi og såfremt det er nødvendigt at haveudvalget skal bruge en maskine, til at grave hullerne til den kommende beplantning, så er det en mulighed via Finn Trødsø.

Det er aftalt at vi på næste møde skal drøfte muligheden for en evt. ny hjemmeside da den nuværende muligvis ikke er tidssvarende.